sinarproject/legisdata huggingface dataset:
Pertanyaan Bertulis No. 171: MASALAH PBT
Daripada: Y.B. TUAN ZAKARIA BIN HANAFI, N24 SEMENYIH
Kepada: Y.A.B. Dato' Menteri Besar
DUN selangor, Tahun 2020 (Sesi 2)

Y.B. TUAN ZAKARIA BIN HANAFI

a) Adakah pihak PBT mempunyai garis panduan kepada masalah aduan anjing liar?

b) Senaraikan operasi yang telah dibuat untuk menangkap anjing liar mengikut PBT di Selangor pada tahun 2019.

Y.A.B. Dato' Menteri Besar

a) Untuk Makluman Ahli-ahli Yang Berhormat, selaras dengan Pekeliling Ketua Setiausaha Kementerian Kesejahteraan Bandar, Perumahan dan Kerajaan Tempatan Bilangan 5 Tahun 2014 semua PBT di Negeri Selangor menggunapakai Tatacara Operasi Piawai (SOP) Penangkapan dan Pelupusan Anjing Terbiar Di Kawasan Pihak Berkuasa Tempatan (PBT).

b) PBT Negeri Selangor sentiasa melaksanakan operasi penangkapan anjing liar berdasarkan aduan yang diterima serta menjalankan operasi tangkapan anjing liar secara berkala. Bilangan operasi yang dilaksanakan mengikut PBT adalah seperti berikut:-

PBT BILANGAN OPERASI TANGKAPAN ANJING TAHUN 2019 MBSA 1056 MBPJ 169 MPK 365 MPAJ 281 MPSJ 430 MPS 40 MPKj 3810 MPSp 150 MPKL 240

PBT MDHS MDKS MDSB BILANGAN OPERASI TANGKAPAN ANJING TAHUN 2019 24 48 203

Nota : Sumber Pihak Berkuasa Tempatan